Sevolampi

Sevolampi on järvi Lohjan länsiosassa läntisellä Uudellamaalla. Sen pinta-ala on 15,7 hehtaaria. Etäisyys Lohjan keskustasta on 15 kilometriä luoteeseen.

Maantiede 
Sevolammen pituus lounaasta koilliseen on 700 metriä, leveys kaakosta luoteeseen on 300 metriä. Järven pohjoisosa jakautuu kahdeksi lahdeksi. Saaria ei ole. Järven rannalla on haja-asutusta, metsämaata ja suota. Luusua sijaitsee altaan koilliskolkassa. Sevolammen luoteispuolella sijaitsee Syvälampi, jonne etäisyys on 300 metriä. Lounaassa sijaitsee Heinästö, joka on parin hehtaarin laajuinen suojärvi.

Sevolampi (23.074.1.002) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Sevolampi on Hämjoen alueen itäisin vakavesi.

Lähteet 

Lohjan järvet
Karjaanjoen vesistö